Ευαίων ο Αθηναίος

Ο Ευαίων ο Αθηναίος ήταν γιος του τραγικού ποιητή Αισχύλου. Στο Λεξικό της Σούδας αναφέρεται ότι ο Αισχύλος «έσχε δε και υιούς τραγικούς δύο, Ευφορίωνα και Ευαίωνα». Ο Ευαίων αναφέρεται και με τα ονόματα-παραλλαγές Ευβίων, Ευθίων και Βίων. Η διαφορά οφείλεται στην προφορά του υ, το οποίο έτεινε από τότε να προφέρεται ως β. Σε επιγραφή αγγείου που χρονολογείται μεταξύ των ετών 500 και 450 π.Χ. αναγράφεται η φράση ΕΥΑΙΩΝΚΑΛΟΣ η οποία αποδεικνύει ότι ο Ευαίων ήταν ωραίος κατά τη νεότητά του.

Πηγή
 Νέα Ελληνική Εγκυκλοπαίδεια «Χάρη Πάτση», τόμος 12 (1972), σελ. 830

Ευαιων